text: Oleme aastaid rõhutanud soovi liikuda lähemale teadmistepõhise majanduse mudelile. Oleme olnud ka tulemuslikud: äsja avaldatud Euroopa innovatsiooniedetabelis oleme jõudnud nn innovatsioonijärgijate riikide hulka, edestades mitut suurt Lääne-Euroopa riiki. Ühtlasi oleme märgitud kui kiireima innovatsioonikasvuga riik Euroopas. Niisugused arengud võimaldavad meil oluliselt laiendada oma rahvusvahelist haaret, ent ainult kasvava rahvusvahelise koostöö abil.